Farzandlari bilan tengqurdek ko‘rinadigan Bollivud yulduzlari (foto)

Hind kinosanoatida o‘z o‘rnini topgan mashhurlardan ayrimlarining farzandi ulg‘aygani bilan, ular hali hamon yosh va latofatli ko‘rinadi.
Madhuri Dikshit va Erin

Erinning oldida uning onasi Madhuri ekaniga ishonish qiyin. Aktrisa ilk marta 36 yoshida ona bo‘lganiga qaramay, hozir hech kim uning yoshi 53 da ekanini taxmin qilib ham topa olmaydi.
Malayka Arora va Arxan

Malayka va uning sobiq turmush o‘rtog‘i Arbaaz Xon 2002-yilda ilk marta ota-ona bo‘lgan. Otasiga quyib qo‘ygandek o‘xshaydigan Arxan onasining oldida uning o‘g‘li emas, ukasiga o‘xshaydi. Aktrisaning tashqi ko‘rinishiga qarab, uning yoshi 47 da ekaniga ishonish qiyin.
Bhagyashri va Abhimanyu Dassani

Bhagyashri 1989-yil Bollivuddagi debyutidan buyon o‘zgarmagandek, go‘yo. 19 yoshida dunyoga keltirgan o‘g‘li Abhimanyu bilan bugungi kunda tengdoshdek ko‘rinadi. 25 yashar qizi Avantika bilan esa ularni adashtirish hech gap emas. Farzandlari bilan juda ham faxrlanadigan sobiq aktrisa doimiy ravishda ularning suratini Instagram sahifasiga joylab keladi.
Gauri Xon va Aryan

Aryan Bollivud yulduzi Shohrux Xon va uning rafiqasi Gaurining to‘ng‘ich farzandi. Ko‘rinishi modellarga o‘xshaydigan, kelishgan o‘g‘lining yonida Gauri yanada yosh va jozibali ko‘rinadi.
Tvinkl Kxanna va Aarav

Aktyor Akshay Kumar va uning turmush o‘rtog‘i Tvinklning o‘g‘li Aarav 2021-yilning sentabrida 19 yoshga to‘ladi. Onasi Aaravning dugonasidek yosh ko‘rinadi.